钦定古今图书集成/方舆汇编/职方典/第1239卷 > 《长安春舍叙邵陵旧宴有怀永门萧使君》
## 钦定古今图书集成/方舆汇编/职方典/第1239卷 > 《长安春舍叙邵陵旧宴有怀永门萧使君》

曹唐

木鱼金钥锁重城，夜上红楼纵酒情。竹箭水繁更漏
促，桐花风软管弦清。百分散打银船溢，十指宽催玉
著轻。星斗渐移宾客散，碧云犹恋艳歌声。

又

三年身逐楚诸侯，宾榻容居最上头。饱听笙歌陪夜
饮，熟寻云水纵闲游。朱门锁闭烟霞暮，铃阁清泠草
木秋。月满前山圆不动，更邀诗客上高楼。

又

粉雉丹轩画障西，水云红树窣璇题。鹧鸪欲绝歌声
定，雊鹆初惊舞袖齐。坐对玉山谁甸线，细听金石怕
低迷。东风夜月三年饮，不省归时不似泥。